Rikunarita-ORG/Wikinium huggingface dataset:
# ഓസ്റ്റിൻ (ടെക്സസ്)

**ഇംഗ്ലീഷ് വിലാസം**

| സിറ്റി ഓഫ് ഓസ്റ്റിൻ |
| --- |
| നഗരം |
| ലേഡി ബേഡ് തടാ‍കത്തിന്റെ ഭാഗത്തുനിന്ന് നിരീക്ഷിക്കുമ്പോൾ കാണുന്ന ഡൌൺ‌ടൌൺ സ്കൈലൈൻ |
|

|  |
| --- |
| Seal |

 |
| വിളിപ്പേര്(കൾ): സജീവ സംഗീതത്തിന്റെ ലോക തലസ്ഥാനം, The ATX, ഊതനിറത്തിലുള്ള കിരീടത്തിന്റെ നഗരം, ദി തലസ്ഥാന നഗരം |
| ടെക്സാസിൽ നഗരത്തിന്റെ സ്ഥാനം |
| രാജ്യം | അമേരിക്കൻ ഐക്യനാടുകൾ |
| സംസ്ഥാനം | ടെക്സസ് |
| കൌണ്ടി | ട്രാവിസ് വില്ല്യംസൺ ഹേയ്സ് |
| Settled | 1835 |
| ഇൻ‌കോർപ്പൊറേറ്റഡ് | ഡിസംബർ 27, 1839 |
| സർക്കാർ |
|  • തരം | കൌൺസിൽ-മാനേജർ |
|  • സിറ്റി മാനേജർ | മാർക്ക് ഒട്ട് |
| വിസ്തീർണ്ണം |
|  • നഗരം | 767.28 ച.കി.മീ. (296.25 ച മൈ) |
|  • ഭൂമി | 651.4 ച.കി.മീ. (251.5 ച മൈ) |
|  • ജലം | 17.9 ച.കി.മീ. (6.9 ച മൈ) |
|  • Metro | 11,099.91 ച.കി.മീ. (4,285.70 ച മൈ) |
| ഉയരം | 149 മീ (489 അടി) |
| ജനസംഖ്യ (2008) |
|  • നഗരം | 7,86,382 (15ആം) |
|  • ജനസാന്ദ്രത | 1,207.2/ച.കി.മീ. (3,127/ച മൈ) |
|  • മെട്രോപ്രദേശം | 17,05,075 |
|  • Demonym | ഓസ്റ്റിനൈറ്റ് |
| സമയമേഖല | UTC-6 (CST) |
|  • Summer (DST) | UTC-5 (CDT) |
| ZIP code | 78701-78705, 78708-78739, 78741-78742, 78744-78769 |
| ഏരിയ കോഡ് | 512 |
| FIPS code | 48-05000 |
| GNIS feature ID | 1384879 |
| വെബ്സൈറ്റ് | www.ci.austin.tx.us |

അമേരിക്കൻ സംസ്ഥാനമായ ടെക്സസിന്റെ തലസ്ഥാനവും ട്രാവിസ് കൌണ്ടിയുടെ കൌണ്ടി സീറ്റുമാണ് **ഓസ്റ്റിൻ**. അമേരിക്കൻ ഐക്യനാടുകളിലെ 15ആമത്തെ ഏറ്റവും വലിയ നഗരവും ടെക്സസിലെ 4ആമത്തെ ഏറ്റവും വലിയ നഗരവുമാണ്‌ അമേരിക്കൻ സൗ‌ത്ത്‌വെസ്റ്റിന്റെ കിഴക്കേഅറ്റത്തുള്ള ഈ മദ്ധ്യടെക്സസ് നഗരം. 2000 മുതൽ 2006 വരെ രാജ്യത്തെ മൂന്നാമത്തെ ഏറ്റവും ത്വരിതവളർച്ചയുള്ള നഗരവുമായിരുന്നു. 2009ലെ യു.എസ്. സെൻസസ് പ്രകാരം ഓസ്റ്റിൻ ജനസംഖ്യ 786,382 ആണ്‌.. അമേരിക്കയിലെ 35ആമത്തെ ഏറ്റവും വലിയ മെട്രോപ്പൊളിറ്റൻ പ്രദേശമായ ഓസ്റ്റിൻ-റൗണ്ട് റോക്ക് പ്രദേശത്തിന്റെ സാംസ്കാരിക സാമ്പത്തിക തലസ്ഥാനമാണ്‌ ഓസ്റ്റിൻ. 2009ലെ യു.എസ്. സെൻസസ് കണക്കുപ്രകാരം 1,705,075 ആളുകൾ ഈ മെട്രോപ്പോളിറ്റൻ പ്രദേശത്ത് അധിവസിക്കുന്നു.

## അവലംബം

## പുറത്തേയ്ക്കുള്ള കണ്ണികൾ

* City of Austin
* Austin Convention & Visitors Bureau
* Austin Chamber of Commerce
* Historic photographs from the Austin History Center, hosted by the Portal to Texas History
* Austin from the *Handbook of Texas Online*
* വിക്കിവൊയേജിൽ നിന്നുള്ള ഓസ്റ്റിൻ (ടെക്സസ്) യാത്രാ സഹായി
* Keep Austin Weird Archived 2010-08-02 at the Wayback Machine
# ഗൂഗിൾ ഡൂഡിൽ

**ഇംഗ്ലീഷ് വിലാസം**

പ്രമാണം:Spring Doodle.png**മാൾട്ട എന്ന രാജ്യത്തെ ഒരു വസന്തകാലത്ത് ഗൂഗിൾ അവതരിപ്പിച്ച ഡൂഡിൽ.
ചിത്രത്തിലെ‍ പൂക്കൾ Google എന്ന വാക്കിലെ അക്ഷരങ്ങളാണ്.**
ചരിത്രപ്രാധാന്യമുള്ള വ്യക്തികളുടെയോ, ആഘോഷങ്ങളുടെയോ സ്മരണാർത്ഥം ഗൂഗിളിന്റെ പ്രധാനതാളിലെ ലോഗോയിൽ വരുത്തുന്ന താത്കാലിക പരിഷ്കരണങ്ങളാണ് **ഗൂഗിൾ ഡൂഡിൽ (Google Doodle)** എന്ന പേരിൽ അറിയപ്പെടുന്നത്. ഗൂഗിളിന്റെ സ്ഥാപകരായ സെർഗി ബ്രിൻ, ലാറി പേജ് എന്നിവരാണ് ആദ്യ ഡൂഡിലിന്റെ നിർമ്മാതാക്കൾ.1998 -ൽ ബേണിഗ് മാൻ ഫെസ്റ്റിവലിനോടു അനുബന്ധിച്ചായിരുന്നു ആദ്യ ഡൂഡിൽ. 2000-ൽ ബാസ്റ്റിൽ ഡേയുടെ ഡൂഡിൽ നിർമ്മിക്കാൻ Dennis Hwang എന്ന ഡിസൈനറെ ചുമതലപ്പെടുത്തി. അതിനുശേഷം ഗൂഗിൾ തന്നെ Doodlers എന്ന പേരിൽ ഗൂഗിളിന്റെ കീഴിൽ ഒരു വിഭാഗത്തെ സജ്ജമാക്കി. നിലവിൽ കാണുന്ന ഡൂഡിലുകൾ അവരാണ് നിർമ്മിക്കുന്നത്.

ആദ്യകാല ഡൂഡിലുകൾ ചലിക്കുകയോ, ഹൈപ്പർലിങ്ക് ചെയ്യപ്പെടുകയോ ചെയ്തിരുന്നില്ല. 2010-ൽ ന്യൂട്ടന്റെ സ്മരണാർത്ഥം ഇറങ്ങിയ ഡൂഡിലാണ് ആദ്യ അനിമേഷൻ ഡൂഡിൽ.ഹൈപ്പർലിങ്കുകൾ പൊതുവെ ഡൂഡിലുമായി ബന്ധമുളള പേജുകളിലേക്കാണ് തിരിച്ച് വിടപ്പെടുന്നത് .2014 ലെ കണക്ക് പ്രകാരം ഗൂഗിൾ 2000-ൽ പരം ഡൂഡിലുകൾ പ്രസിദ്ധീകരിച്ചിടുണ്ട്.

വിവിധരാജ്യങ്ങൾക്ക് അനുസൃതമായി അതത് രാജ്യങ്ങളിലെ ഗൂഗിൾ ഡൂഡിൽ വ്യത്യസ്തരീതിയിൽ കാണപ്പെടാറുണ്ട്.
# ഗൂഗിൾ നെസ്റ്റ്(സ്മാർട്ട് സ്പീക്കറുകൾ)

**ഇംഗ്ലീഷ് വിലാസം**

ഗൂഗിൾ നെസ്റ്റ്|  |
| --- |
| ഗൂഗിൾ ഹോം, ഗൂഗിൾ ഹോം ഹബ്, ഗൂഗിൾ ഹോം മിനി എന്നീ ഒറിജിനൽ ഗൂഗിൾ ഹോം എന്ന പേരിൽ നിരവധി ഉൽപ്പന്നങ്ങൾ പുറത്തിറങ്ങി |
| ഡെവലപ്പർ | Google |
| തരം | Smart speaker |
| പുറത്തിറക്കിയ തിയതി | നവംബർ 4, 2016 (2016-11-04) |
| വിറ്റ യൂണിറ്റുകൾ | 52 million |
| ഇൻ‌പുട് | Voice commands, limited physical touch surface |
| കണക്ടിവിറ്റി | Wi-Fi dual-band (2.4/5 GHz) 802.11b/g/n/ac, Bluetooth |
| വെബ്‌സൈറ്റ് | Google Nest |

ഗൂഗിൾ നെസ്റ്റ് ബ്രാൻഡിന് കീഴിൽ ഗൂഗിൾ വികസിപ്പിച്ചെടുത്ത സ്മാർട്ട് സ്പീക്കറുകളുടെ ഒരു നിരയാണ് ഗൂഗിൾ ഹോം എന്ന് മുമ്പ് അറിയപ്പെട്ടിരുന്ന **ഗൂഗിൾ നെസ്റ്റ്**. 2016 മേയ് മാസത്തിൽ ഈ ഉപകരണം പ്രഖ്യാപിക്കുകയും 2016 നവംബറിൽ അമേരിക്കയിൽ പുറത്തിറക്കുകയും ചെയ്തു. ആഗോളതലത്തിൽ 2017 ൽ പലപ്പോഴായി പുറത്തിറങ്ങി.

ഗൂഗിൾ അസിസ്റ്റന്റ് എന്ന ഗൂഗിളിന്റെ ഇന്റലിജന്റ് പേഴ്‌സണൽ അസിസ്റ്റന്റ് മുഖേന ഗൂഗിൾ ഹോം സ്മാർട്ട് സ്‌പീക്കറുമായി സംവദിക്കാൻ ഉപയോക്താക്കളെ പ്രാപ്തമാക്കുന്നു. ഗൂഗിളിന്റെ തന്നെയും മറ്റ്‌ സേവനദാതാക്കളുടെയും പലവിധത്തിലുള്ള സേവനങ്ങൾ ഈ സ്‌പീക്കറിൽ സംയോജിപ്പിച്ചിരിക്കുന്നു. സംഗീതം കേൾക്കാനും, വീഡിയോ അല്ലെങ്കിൽ ഫോട്ടോ എന്നിവ പ്ലേ ചെയ്യുന്നത് നിയന്ത്രിക്കാനും ശബ്ദം മുഖേന ഉപയോക്താകൾക്ക് കഴിയും. ഹോം ഓട്ടോമേഷൻ പിന്തുണ ഈ ഉപകരണത്തിൽ ലഭ്യമാണ്. ഉപയോക്താക്കൾക്ക് അവരുടെ ശബ്ദം ഉപയോഗിച്ച് സ്മാർട്ട് ഹോം വീട്ടുപകരണങ്ങൾ നിയന്ത്രിക്കാൻ അനുവദിക്കുന്നു. ഒരു വീട്ടിലെ വിവിധ മുറികളിൽ ഓരോ ഗൂഗിൾ ഹോം സ്മാർട്ട് സ്‌പീക്കർ സ്ഥാപിച്ച് അതിന്റെ പ്രവർത്തനം സമന്വയിപ്പിക്കാവുന്നതാണ്. ഏപ്രിൽ 2017 ലെ ഒരു സോഫ്റ്റ്‌വെയർ അപ്ഡേറ്റ് മുഖേന ആറു പേരുടെ വരെ ശബ്ദം തിരിച്ചറിയാനുള്ള ശേഷി ഈ ഉപകരണം നേടി. കാനഡയിലും യുണൈറ്റഡ് സ്‌റ്റേറ്റ്‌സിലും ഹാൻഡ്‌സ് ഫ്രീ ഫോൺ കോളിംഗ്; ഷെഡ്യൂൾ ചെയ്ത ഇവന്റുകൾക്ക് മുമ്പുള്ള സജീവമായ ഓർമ്മപ്പെടുത്തലുകൾ; മൊബൈൽ ഉപകരണങ്ങളിലോ ക്രോംകാസ്റ്റ്(Chromecast) പ്രാപ്തമാക്കിയ ടെലിവിഷനുകളിലോ ദൃശ്യ പ്രതികരണങ്ങൾ മുതലയാവ ആകാം; ബ്ലൂടൂത്ത് ഓഡിയോ സ്ട്രീമിംഗ്; ഒപ്പം ഓർമ്മപ്പെടുത്തലുകളും കലണ്ടർ കൂടിക്കാഴ്‌ചകളും ചേർക്കാനുള്ള കഴിവും നൽകിയിട്ടുണ്ട്.

2016 നവംബറിൽ പുറത്തിറങ്ങിയ യഥാർത്ഥ ഗൂഗിൾ ഹോം സ്പീക്കറിന് മുകളിൽ നിറമുള്ള സ്റ്റാറ്റസ് എൽഇഡികൾ ഉള്ളതും, സിലിണ്ടർ ആകൃതിയുമാണ് ഉണ്ടായിരുന്നത്. 2017 ഒക്ടോബറിൽ, ഉൽപ്പന്ന നിരയിലേക്ക് രണ്ട് കൂട്ടിച്ചേർക്കലുകൾ ഗൂഗിൾ പ്രഖ്യാപിച്ചു, മിനിയേച്ചർ പക്ക് ആകൃതിയിലുള്ള(puck-shaped) ഗൂഗിൾ ഹോം മിനിയും വലിയ ഗൂഗിൾ ഹോം മാക്സും. 2018 ഒക്‌ടോബറിൽ, 7 ഇഞ്ച് ടച്ച്‌സ്‌ക്രീനുള്ള സ്‌മാർട്ട് സ്പീക്കറായ ഗൂഗിൾ ഹോം ഹബ് കമ്പനി പുറത്തിറക്കി. 2019 മെയ് മാസത്തിൽ, ഗൂഗിൾ ഹോം ഉപകരണങ്ങൾ ഗൂഗിൾ നെസ്റ്റ് ബാനറിന് കീഴിൽ റീബ്രാൻഡ് ചെയ്യുമെന്ന് ഗൂഗിൾ പ്രഖ്യാപിക്കുകയും വലിയ സ്‌മാർട്ട് ഡിസ്‌പ്ലേയായ നെസ്റ്റ് ഹബ് മാക്‌സ് അനാവരണം ചെയ്യുകയും ചെയ്തു.

## ഇതും കാണുക

* ആമസോൺ എക്കോ
* ഹോംപോഡ്
* ഇൻവോക്ക്

## അവലംബം

## ബാഹ്യ കണ്ണികൾ

* ഔദ്യോഗിക വെബ്സൈറ്റ്
# ഉപന്യാസം

**ഇംഗ്ലീഷ് വിലാസം**

ഏതെങ്കിലും ഒരു വിഷയത്തെ ആധാരമാക്കി സാമാന്യം വിശദമായ രീതിയിൽ സമഗ്രതലങ്ങളേയും സ്പർ‌ശിച്ച് പ്രതിപാദിയ്ക്കുന്ന ഗദ്യപ്രബന്ധമാണ് '*ഉപന്യാസം*. എഴുത്തുകാരന്റേതായ അഭിപ്രായസ്വാതന്ത്ര്യത്തിന് ഇതിൽ പ്രാധാന്യം കൽ‌പ്പിക്കുന്നു.7

ഒരു ഉപന്യാസത്തിന്റേതായി കൽ‌പിച്ചുവരുന്ന 5 ഗുണങ്ങൾ താഴെ പറയുന്നു.

* ഏകാഗ്രത
* പൂർ‌വാപരബന്ധം
* സംക്ഷിപ്തത
* ശൈലി
* വ്യക്തിത്വം

സുനിശ്ചിതമായ ഒരു ലക്ഷ്യത്തെ മുൻ‌നിർ‌ത്തി വിഷയത്തെ ഏകാഗ്രതയോടെ സമീപിയ്ക്കുന്നതാണ് ഒന്നാമത്തെ ഗുണം. വിഷയത്തെ കുറിച്ചുള്ള സമഗ്രബോധം ഉണ്ടാവേണ്ടതാണ്. വിഷയത്തിന്റെ ആരംഭത്തെക്കുറിച്ചും ഉപസംഹാരത്തെക്കുറിച്ചും രചയിതാവ് ബോധവാനാകേണ്ടതുണ്ട്, ഇതാണ് രണ്ടാമത്തെ ഗുണം. മൂന്നാമത്തെ ഗുണമായ സംക്ഷിപ്തതയിൽ വിഷയത്തിനു അനുകൂലമായ വലിപ്പത്തെയാണ് പ്രാധാന്യമാക്കുന്നത്. വായനക്കാരന് ദുസ്സാദ്ധ്യമാക്കുന്ന പദങ്ങളുപേക്ഷിച്ച് അന്തസ്സേറിയതും ഗൗരവമേറിയതുമായ സാഹിത്യഭാഷ അഭിലഷണീയമാണ്. രചയിതാവിന്റെ വ്യക്തിപരമായ നിലപാടും സമീപനങ്ങളുമെല്ലാം അഞ്ചാമത്തെ ഗുണത്തിൽ അടങ്ങിയിരിക്കുന്നു.

ഒരു ഉപന്യാസത്തിന്റെ ശിൽ‌പഘടനയിൽ 3 ഭാഗങ്ങളാണുള്ളത്.
.ആമുഖം

* ഉപക്രമം
* പ്രതിപാദ്യം
* ഉപസംഹാരം

വിഷയത്തിലേയ്ക്ക് വായനക്കാരന്റെ ശ്രദ്ധ തിരിയ്കുന്നതാണ് ഉപക്രമം. വിഷയത്തെക്കുറിച്ചുള്ള അപഗ്രഥനവും നിഗമനങ്ങളും ആണ് പ്രതിപാദ്യം. ഉപന്യാസത്തിലൂടെ താനെത്തിച്ചേർ‌ന്ന നിഗമനമാണ് ഉപസംഹാരത്തിൽ പ്രതിപാദിക്കുന്നത്.

സാഹിത്യ വിമർശനങ്ങൾ, രാഷ്ട്രീയ പ്രകടന പത്രികകൾ, ആശയ പ്രചാരണങ്ങൾ, അറിവുകളെക്കുറിച്ചുള്ള വാദപ്രതിവാദങ്ങൾ, നിത്യജീവിതത്തിലെ നിരീക്ഷണങ്ങൾ, വിവര സമാഹരണം, വിചിന്തനങ്ൾ
, അവലോകനങ്ങൾ തുടങ്ങിയവയാണ് സാധാരണഗതിയിൽ ഉപന്യാസങ്ങൾക്കു വിഷയമാകാറുള്ളത്.
# റിക്വസ്റ്റ് ഫോർ കമെന്റ്സ്

**ഇംഗ്ലീഷ് വിലാസം**

ഇന്റർനെറ്റിന്റെ സാങ്കേതിക വശങ്ങളെക്കുറിച്ച് ഇന്റർനെറ്റ് എൻജിനീയറിങ്ങ് റ്റാസ്ക് ഫോഴ്സ്‎ പ്രസിദ്ധീകരിക്കുന്ന ഒരു മെമ്മോറാണ്ഡമാണ് *റിക്വസ്റ്റ് ഫൊർ കമെന്റ്സ്'* (RFC). ഇതിനെ ചുരുക്കി **ആർ. എഫ്. സി.** എന്നാണ് വിളിക്കുക. ഈ മെമ്മോറണ്ഡങ്ങൾ സാങ്കേതിക പ്രശ്നങ്ങൾ, അതിനുള്ള നിർദ്ദേശിത പരിഹാരങ്ങൾ, പുതിയ സാങ്കേതിക വികസനങ്ങൾ എന്നിവയെക്കുറിച്ചുള്ള പൊതുവിജ്ഞാപനങ്ങളാണ്. കൂടാതെ ഏതെങ്കിലും പുതിയ സാങ്കേതിക വികസനം നടപ്പിലാക്കുന്നതിന് മുൻപ് അത് സഹവർത്തി സമൂഹത്തിന്റെ പരിശോധനക്ക് (peer review) **ആർ. എഫ്. സി.** കൾ അർപ്പിക്കാറുണ്ട്. 1989 മുതൽ എല്ലാ ഏപ്രിൽ ഒന്നാം തീയതിയും ഒരു കാമടി ആർ. എഫ്. സി. ഇറക്കാറുണ്ട്. ഇതിനെ ഏപ്രിൽ ഫൂൾസ് ആർ. എഫ്. സി എന്നാണ് പറയുക.ഇതിലെ ഹ്യൂമർ ചിലപ്പോൾ എല്ലാർക്കും ആസ്വദിക്കാൻ പറ്റില്ല. കുറച്ച് സാങ്കേതിക വിജ്ഞാനം ഉള്ളവർക്കേ കാര്യം എന്തെന്ന് മനസ്സിലാവൂ..

### ചരിത്രം

1969 ൽ ആർപാനെറ്റ്(ARPANET) പദ്ധതിയുടെ ഭാഗമായിട്ടാണ് ആർ. എഫ്. സി. രീതിയിലെ വിജ്ഞാപനങ്ങൾ ആദ്യമായി ഉപയോഗിച്ചത്. ഇന്ന് ഇത് വിവരസാങ്കേതിക ലോകത്തെ വിജ്ഞാപന പ്രസിദ്ധീകരണങ്ങളുടെ പൊതു രീതിയാണ്. 1969 ൽ ആദ്യത്തെ ആർ. എഫ്. സി. എഴുതിയവർ അതിനെ ടൈപ് ചെയ്യിച്ച് ആർപാനെറ്റ് (ARPANET) ഗവേഷകരുടെ ഇടയിൽ വിതരണം ചെയ്തു. ഇന്റർ നെറ്റ് വഴി ആദ്യം വിതരണം ചെയ്ത ആർ. എഫ്. സി. ഹോസ്റ്റ് സൊഫ്റ്റ്വെയർ എന്ന പേരിൽ കാലിഫോർണിയ യൂണിവേഴ്സിറ്റിയിലെ (UCLA) സ്റ്റീവൻ ക്രോക്കർ എഴുതിയ ആർ എഫ് സി യാണ്. *RFC 1* എന്ന പേരിലാണിതറിയപ്പെടുന്നത്. . പിന്നീട് വന്ന പല ആർ എഫ് സികളും കാലിഫോർണിയ യൂണിവേഴ്സിറ്റിയിൽ നിന്നാണ് വന്നത്.

### അവലംബം
# ലോഹം

**ഇംഗ്ലീഷ് വിലാസം**

പഴുത്ത ലോഹക്കഷണം ഒരു ആലയിൽനിന്ന്.
തിളക്കമുള്ളതും പൊതുവേ കടുപ്പമുള്ളതും ബലമുള്ളതുമായ മൂലകങ്ങളാണ് **ലോഹങ്ങൾ**. ആവർത്തനപട്ടികയിലുള്ള 118 മൂലകങ്ങളിൽ 91-ഓളം മൂലകങ്ങൾ ലോഹങ്ങളാണ്. ഇരുമ്പ്, സ്വർണ്ണം, വെള്ളി, കറുത്തീയം തുടങ്ങിയവ ലോഹങ്ങളാണ്. രസം ഒഴികെയുള്ള ലോഹങ്ങളെല്ലാം സാധാരണ അന്തരീക്ഷതാപനിലയിൽ ഖരാവസ്ഥയിലാണ്. പൊതുവേ ഉയർന്ന സാന്ദ്രതയുള്ള ലോഹങ്ങൾ താപത്തിന്റേയും വൈദ്യുതിയുടേയും നല്ല ചാലകങ്ങളാണ്. ബലമേറിയതു കൊണ്ടും വിവിധ ആകൃതികളിൽ രൂപപ്പെടുത്തിയെടുക്കാമെന്നതിനാലും, മിക്ക ലോഹങ്ങളും മനുഷ്യന് ഉപകാരപ്രദമായ നിരവധി വസ്തുക്കൾ നിർമ്മിക്കാൻ അനുയോജ്യമാണ്. ലോഹങ്ങളെ മറ്റു ലോഹങ്ങളുമായും അലോഹങ്ങളുമായും കൂട്ടിച്ചേർത്ത് ലോഹസങ്കരങ്ങളാക്കി മാറ്റുന്നു.

## അവലംബം

* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

മൂലകങ്ങളുടെ ആവർത്തനപ്പട്ടിക

|  |  |  |
| --- | --- | --- |
| H |   | He |
| Li | Be |   | B | C | N | O | F | Ne |
| Na | Mg |   | Al | Si | P | S | Cl | Ar |
| K | Ca |   | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| Rb | Sr |   | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ക്ഷാരലോഹങ്ങൾ | ക്ഷാരീയമൃത്തികാലോഹങ്ങൾ | ലാന്തനൈഡുകൾ | ആക്റ്റിനൈഡുകൾ | സംക്രമണ ലോഹങ്ങൾ |  മറ്റു ലോഹങ്ങൾ  | അർദ്ധലോഹങ്ങൾ | അലോഹങ്ങൾ | ഹാലൊജനുകൾ | ഉൽകൃഷ്ട വാതകങ്ങൾ | രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ |
# യൂണിവേഴ്സിറ്റി ഓഫ് ഷിക്കാഗോ

The University of Chicago| പ്രമാണം:UChicago presidential seal.svg |
| ലത്തീൻ: *Universitas Chicaginiensis* |
| ആദർശസൂക്തം | *Crescat scientia; vita excolatur* (Latin) |
| തരം | Private nondenominational coeducational |
| സ്ഥാപിതം | 1890 |
| സാമ്പത്തിക സഹായം | $7.001 billion (2016) |
| പ്രസിഡന്റ് | Robert J. Zimmer |
| പ്രോവോസ്റ്റ് | Daniel Diermeier |
| അദ്ധ്യാപകർ | 2,274 |
| കാര്യനിർവ്വാഹകർ | 14,772 (including employees of the University of Chicago Medical Center) |
| വിദ്യാർത്ഥികൾ | 15,726 |
| ബിരുദവിദ്യാർത്ഥികൾ | 5,860 |
| ബിരുദാനന്തരബിരുദ വിദ്യാർത്ഥികൾ | 9,866 |
| സ്ഥലം | Chicago, Illinois, United States |
| ക്യാമ്പസ് | Urban 217 ഏക്കർ (87.8 ഹെ) (Main Campus) 42 ഏക്കർ (17.0 ഹെ) (Warren Woods Ecological Field Station, Warren Woods State Park) 30 ഏക്കർ (12.1 ഹെ) (Yerkes Observatory) |
| നിറ(ങ്ങൾ) | Maroon and White     |
| അത്‌ലറ്റിക്സ് | NCAA Division III – UAA |
| കായിക വിളിപ്പേര് | Maroons |
| അഫിലിയേഷനുകൾ | AAU NAICU URA |
| ഭാഗ്യചിഹ്നം | Phoenix |
| വെബ്‌സൈറ്റ് | www.uchicago.edu |
| പ്രമാണം:University of Chicago logo.svg |

**യൂണിവേഴ്സിറ്റി ഓഫ് ഷിക്കാഗോ** (**Chicago** (**U of C**, **Chicago**, or **UChicago**) ഇല്ലിനോയിസിലെ ഷിക്കോഗോയിൽ സ്ഥിതിചെയ്യുന്നതും 1890 ൽ സ്ഥാപിതമായതമായ ഒരു സ്വകാര്യ ഗവേഷണ സർവ്വകലാശാലയാണ്. നിരവധി ദേശീയ, അന്തർദേശീയ റാങ്കിങ്ങിൽ ഈ സർവ്വകലാശാലാ ആദ്യ പത്താം സ്ഥാനം അലങ്കരിക്കുന്നു.

## അവലംബം
# പോംപൈ

പോംപെ
ഇറ്റലിയിലെ ഒരു പ്രധാന നഗരമാണ് **പോംപൈ** .ചരിത്രപരമായി വളരെ അധികം പ്രാധാന്യം ഉള്ള ഒരു പുരാതന നഗരമാണ് ഇത്. വേസുവിയസ് എന്ന അഗ്നിപർവത സ്ഫോടനതോടെ ഇ നഗരവും നഗരവാസികളും സമീപ നഗരങ്ങളും എ ഡി 79 ൽ ചാരത്തിനടിയിലയി.250 വർഷങ്ങൾക്ക് മുമ്പാണ് ഈ നഗരം വീണ്ടും കണ്ടെടുക്കുന്നത്.

# പേര്

ലാറ്റിനിലെ പോംപേയി എന്നത് രണ്ടാമത്തെ ഡീക്ലെൻഷൻ പുല്ലിംഗ ബഹുവചന നാമമാണ് ( Pompeiī, -ōrum ). തിയോഡോർ ക്രൗസിന്റെ അഭിപ്രായത്തിൽ, "പോംപേയ് എന്ന വാക്കിന്റെ റൂട്ട് അഞ്ചാം നമ്പറിന്റെ ഓസ്‌കാൻ പദമായ പോംപേ ആയി കാണപ്പെടും , ഇത് സമൂഹം അഞ്ച് കുഗ്രാമങ്ങൾ ഉൾക്കൊള്ളുന്നതോ അല്ലെങ്കിൽ ഒരു കുടുംബ ഗ്രൂപ്പാണ് (ജനൻസ് പോമ്പിയ) സ്ഥിരതാമസമാക്കിയതോ എന്ന് സൂചിപ്പിക്കുന്നു . "

# ചരിത്രം

ആറാം നൂറ്റാണ്ടിലോ ഏഴാം നൂറ്റാണ്ടിലോ ആണ് പോംപൈ നഗരം സ്ഥാപിക്കപ്പെട്ടതെന്ന് ഗവേഷകർ വിശ്വസിക്കുന്നു. നാലാം നൂറ്റാണ്ടിൽ ഇത് റോമിന്റെ ആധിപത്യത്തിന് കീഴിലായി, ബിസി 80 ൽ ഇത് ഒരു റോമൻ കോളനിയായി. 160 വർഷങ്ങൾക്ക് ശേഷം, നഗരം നശിപ്പിക്കപ്പെടുമ്പോൾ, അതിന്റെ ജനസംഖ്യ 11,000 ആയി കണക്കാക്കപ്പെടുന്നു, കൂടാതെ നഗരത്തിന് സങ്കീർണ്ണമായ ഒരു ജല സംവിധാനവും ഒരു ആംഫി തിയേറ്ററും ജിംനേഷ്യവും ഒരു തുറമുഖവും ഉണ്ടായിരുന്നു. വേസവിയസ് അഗ്നിപർവതത്തിൻ്റെ സ്ഫോടനം പോംപെ നഗരത്തെ നശിപ്പിക്കുകയും എല്ലാ നിവാസികളെയും ടൺ കണക്കിന് ചാരത്തിൽ കുഴിച്ചിടുകയും ചെയ്തു. അടിസ്ഥാനപരമായി നാശത്തിന്റെ തെളിവ് ലഭിച്ചത് പ്ലിനി ദി യംഗറിൽ നിന്നുള്ള ഒരു കത്തിൽ നിന്നാണ്, സ്ഫോടനം ദൂരെ നിന്ന് കാണുകയും അമ്മാവന്റെ മരണം വിവരിച്ചുകൊണ്ട് ഈ കത്ത് എഴുതുകയും ചെയ്തു.

# ഭൂമിശാസ്ത്രം

പോംപൈ നഗരം 1500 വർഷത്തേക്ക് നഷ്ടപ്പെട്ടെങ്കിലും 1599 ൽ അത് വീണ്ടും കണ്ടെത്തി. 250 വർഷത്തിലേറെയായി പോംപൈ ഒരു വിനോദസഞ്ചാര കേന്ദ്രമാണ്. ഇന്ന് ഇറ്റലിയിലെ ഏറ്റവും പ്രശസ്തമായ ടൂറിസ്റ്റ് കേന്ദ്രമാണ് പോംപൈ നഗരം. ഓരോ വർഷവും ഏകദേശം 2.5 കോടി സന്ദർശകർ ഇവിടെ വന്നുകൊണ്ടിരിക്കുന്നു. പോംപൈ നഗരത്തിന്റെ അവശിഷ്ടങ്ങൾ ആധുനിക സബർബൻ പട്ടണമായ പോംപൈയ്‌ക്ക് സമീപമാണ് സ്ഥിതി ചെയ്യുന്നത്. സാർണോ നദിയുടെ തീരത്ത് വടക്ക് ഭാഗത്ത് ലാവ ഒഴുകിയത് കൊണ്ടുണ്ടായ പ്രദേശത്താണ് ഇത് സ്ഥിതി ചെയ്യുന്നത് പോംപൈയുടെ കീഴിൽ കുഴിച്ചിട്ട വസ്തുക്കൾ ഏകദേശം 2000 വർഷങ്ങളായി നന്നായി സംരക്ഷിക്കപ്പെട്ടിട്ടുണ്ട്. വായുവിന്റെയും ഈർപ്പത്തിന്റെയും അഭാവം മൂലം, ഒരു കുഴപ്പവും കൂടാതെ വസ്തുക്കൾ ഭൂമിക്കടിയിൽ തുടരുന്നു.

# വിനോദ സഞ്ചാരം

പോംപെ നഗരം പ്രകൃതി സൗന്ദര്യതാലും മനുഷ്യ. നിർമിതികലാലും സമ്പന്നമാണ്. കാലാവസ്ഥാ വ്യതിയാനം, മണ്ണൊലിപ്പ്, വെളിച്ചത്തിലേക്കുള്ള എക്സ്പോഷർ, ജലശോഷണം, ഖനനത്തിന്റെയും പുനർനിർമ്മാണത്തിന്റെയും മോശം രീതികൾ, വിനോദസഞ്ചാരം, നശീകരണപ്രവർത്തനം, മോഷണം എന്നിവയെല്ലാം നഗരത്തിന് നാശം വരുത്തി. ഈ നഗരത്തിന്റെ മൂന്നിൽ രണ്ട് ഭാഗവും കുഴിച്ചെടുത്തിട്ടുണ്ട്, എന്നാൽ അവശിഷ്ടങ്ങൾ അതിവേഗം വഷളായിക്കൊണ്ടിരിക്കുകയാണ്. സംരക്ഷണത്തെക്കുറിച്ചുള്ള ആശങ്കകൾ പുരാവസ്തു ഗവേഷകരെ നിരന്തരം വേട്ടയാടുന്നു.പോംപൈ മൗണ്ട് വെസൂവിയസിന്റെ 8 കെ.മിസ്റ്റർ. അകലെയാണ്. രണ്ടാം നൂറ്റാണ്ടിൽ നിർമ്മിച്ച പോംപൈയിലെ അപ്പോളോ ക്ഷേത്രം നഗരത്തിലെ ഏറ്റവും പ്രധാനപ്പെട്ട മതപരമായ ഘടനയാണ്.ഇപ്പോൾ പോംപൈ ഒരു ആധുനിക നഗരമായി മാറിയിരിക്കുന്നു.

# അവലംബം
# ലായനി

**ഇംഗ്ലീഷ് വിലാസം**

ഉപ്പുലായനി ഉണ്ടാക്കുന്നു**:** ഇവിടെ ഉപ്പ് **ലീന**വും ജലം **ലായക**വുമാണ്.
രസതന്ത്രത്തിൽ, രണ്ടോ അതിലധികമോ ഘടകപദാർത്ഥങ്ങൾ ചേർന്നുണ്ടാകുന്ന ഒരു ഏകാത്മക മിശ്രിതമാണ് **ലായനി (Solution)**. ലായനി ഖരമോ,വാതകമോ,ദ്രാവകമോ ആവാം. വെങ്കലവും, ഓടും ഖരലായനിക്ക് ഉദാഹരണമാണ്. വായു പലവാതകങ്ങളുടെ ഒരു ലായനിയാണ്.

ഒരു ലായനിക്ക് ലീനം, ലായകം എന്നീ രണ്ട് ഘടകങ്ങളുണ്ട്. ലയിക്കുന്ന ഘടകത്തെ **ലീനം** എന്നും ലയിച്ചു ചേരുന്ന ഘടകത്തെ **ലായകം** എന്നും പറയുന്നു. ഉദാഹരണത്തിന് ഉപ്പുലായനിയിൽ ഉപ്പ് ലീനവും ജലം ലായകവുമാണ്. ഏതൊരു ലായകത്തിനും അതിൽ ലയിപ്പിക്കാവുന്ന ലീനത്തിന് ഒരു പരിമിതിയുണ്ട്. അതിൽക്കൂടുതൽ ആയാൽ ലീനം ലയിക്കാതെ ലായകത്തിൽ കിടക്കുന്നു. അത്തരത്തിലുള്ള ലായനിയാണ് **പൂരിതലായനി**. ഒരു പ്രത്യേകതാപനിലയിലെ പൂരിതലായനിയിലെ ലീനത്തിന്റെ അളവാണ് ആ താപനിലയിലെ അതിന്റെ **സൊല്യൂബിലിറ്റി** അഥവാ ഒരു നിശ്ചിതതാപനിലയിൽ 100ഗ്രാം ജലത്തിനെ പൂരിതമാക്കാൻ ആവശ്യമായ ലീനത്തിന്റെ അളവിനെ സൊല്യൂബിലിറ്റി എന്നു വിളിക്കുന്നു.

## ലായനിയുടെ സവിശേഷതകൾ

* ഒരു ഏകാത്മക മിശ്രിതമാണ്.
* ലീനത്തിലെ തന്മാത്രകളെ നഗ്നനേത്രങ്ങൾ കൊണ്ട് നിരീക്ഷിക്കുവാൻ കഴിയുകയില്ല.
* ലായനി പെട്ടെന്ന് അസ്ഥിരമാവില്ല.
* ലീനത്തെ ലായനിയിൽ നിന്നും സാധാരണ അരിപ്പ ഉപയോഗിച്ച് അരിച്ചെടുക്കാൻ കഴിയുകയില്ല.
# ഗ്രഫിറ്റി

**ഇംഗ്ലീഷ് വിലാസം**
പ്രദർശിപ്പിക്കുക

Ancient graffito at Kom Ombo Temple, Egypt
ഒരു പൊതു സ്ഥലത്ത് അനുവാദമില്ലാതെ നിയമവിരുദ്ധമായി വരയ്ക്കുന്നതോ കുത്തിക്കുറിക്കുന്നതോ കോറുന്നതോ സ്പ്രേ ചെയ്യുന്നതോ ആയ ചിത്രങ്ങളേയോ എഴുത്തുകളേയോ ആണു **ഗ്രഫിറ്റി** എന്നു പറയുന്നത്. ഒരു ലളിതമായ എഴുതപ്പെട്ട വാക്കുകൾ തുടങ്ങി ഭിത്തിയിൽ വളരെ വിപുലമായി നന്നായി വരച്ച ചുവർചിത്രങ്ങളും ഗ്രാഫിറ്റിയിൽ ഉൾപ്പെടുന്നു. പ്രാചീന കാലങ്ങളിൽ മനുഷ്യൻ വരയ്ക്കാൻ തുടങ്ങിയ നാൾ മുതൽ തന്നെ പ്രാചീന ഈജിപ്റ്റിലും ഗ്രീസിലും റോമാ സാമ്രാജ്യത്തിലും വരെ ഇതു നിലനിന്നതായി ഉദാഹരണങ്ങൾ കണ്ടെത്തിയിട്ടുണ്ട്.
ആധുനിക കാലത്ത്, പെയിന്റ് (പ്രത്യേകിച്ചും സ്പ്രേ പെയിന്റ്), മാർക്കർ പേനകൾ എന്നിവയാണിവ വരയ്ക്കാൻ സാധാരണ ഉപയോഗിച്ചു വരുന്നത്. ഉടമസ്ഥന്റെ അനുവാദമില്ലാതെ അയാളുടെ സ്ഥലത്തോ ഭിത്തിലോ വരച്ചുവരുന്ന ഗ്രഫിറ്റിയെ വൈകൃതമായും നശീകരണപ്രവർത്തനമായും കണക്കാക്കി കുറ്റകൃത്യമായി കണക്കാക്കിയിട്ടുണ്ട്.

## ഗ്രഫിറ്റി എന്ന വാക്കിന്റെ ഉദ്ഭവം.

കൊറിയിടൽ ("scratched") എന്നർത്ഥം വരുന്ന ഗ്രഫിയാറ്റോ ("*graffiato* ") എന്ന ഇറ്റാലിയൻ പദത്തിൽ നിന്നാകാം ഗ്രഫിറ്റി എന്ന വാക്ക് ഉദ്ഭവിച്ചത്. പണ്ടുകാലത്ത് ഭിത്തികളിൽ മൂർച്ചയുള്ള സാധനങ്ങൾ ഉപയോഗിച്ച് കോറിയിട്ടായിരുന്നു മിക്ക ചിത്രങ്ങളും വരച്ചിരുന്നത്.
# ഗീലോങ്

| ഗീലോങ് Victoria |
| --- |
| Geelong viewed across Corio Bay from The Esplanade Drumcondra in 2010. |
| ഗീലോങ് |
| ജനസംഖ്യ | 1,87,417 (2015) (12th) |
|  • സാന്ദ്രത | 200.46/km2 (519.2/sq mi) |
| സ്ഥാപിതം | 1838 |
| പോസ്റ്റൽകോഡ് | 3220 |
| വിസ്തീർണ്ണം | 918.79 km2 (354.7 sq mi) (2011 urban) |
| സമയമേഖല | AEST (UTC+10) |
|  • Summer (ഡിഎസ്ടി) | AEDT (UTC+11) |
| സ്ഥാനം | 72 km (45 mi) SW of Melbourne |
| LGA(s) | City of Greater Geelong |
| രാജ്യം | Grant |
| State electorate(s) | * Bellarine
* Geelong
* Lara
* South Barwon
 |
| ഫെഡറൽ ഡിവിഷൻ | * Corangamite
* Corio
 |
|

|  |  |  |
| --- | --- | --- |
| **Mean max temp** | **Mean min temp** | **Annual rainfall** |
|  19.6 °C 67 °F | 9.4 °C 49 °F | 552.7 mm 21.8 in |
|  |

 |
| **Error: unknown |type= value (help)** |

ഓസ്ട്രേലിയയിലെ വിക്ടോറിയ പ്രവിശ്യയിലുള്ള ഒരു തുറമുഖ നഗരമാണ് **ഗീലോങ്**. വിക്ടോറിയൻ പ്രവിശ്യയുടെ ആസ്ഥാന നഗരമായ മെൽബണിൽ നിന്നും 75 കിലോമീറ്റർ തെക്ക്പടിഞ്ഞാറ് മാറിയാണ് ഗീലോങ് നഗരം സ്ഥിതി ചെയ്യുന്നത്. വിക്ടോറിയയിലെ പ്രധാന നദികളിലൊന്നായ ബാർവൊൺ നദി ദക്ഷിണസമുദ്രത്തിൽ പതിക്കുന്നത് ഗീലോങ്ങിൽ വെച്ചാണ്. ദക്ഷിണ ഓസ്ട്രെലിയയിലെ ഒരു പ്രധാന വ്യാവസായിക നഗരംകൂടിയായ ഗീലോങ്ങിൽ ഏകദേശം രണ്ട് ലക്ഷത്തോളം ആളുകൾ താമസിക്കുന്നു.

## അവലംബം

## പുറത്തേക്കുള്ള കണ്ണികൾ

*
* Official Geelong Government site Archived 2010-01-24 at the Wayback Machine
* Official website of the Geelong Otway Tourism Region of the Great Ocean Road Archived 2022-03-06 at the Wayback Machine
* Official G21 - Geelong Region Alliance site including growth statistics
# ആർക്കിടെക്ചുറൽ ഡൈജെസ്റ്റ്

*Architectural Digest*| പ്രമാണം:Architectural Digest March 2006.jpgMarch 2006 cover of *Architectural Digest* |
| Editor | Amy Astley |
| ഗണം | Interior design |
| പ്രസിദ്ധീകരിക്കുന്ന ഇടവേള | Monthly |
| ആകെ സർക്കുലേഷൻ (2013) | 814,959 |
| തുടങ്ങിയ വർഷം | 1920 |
| കമ്പനി | Condé Nast |
| രാജ്യം | United States |
| പ്രസിദ്ധീകരിക്കുന്ന പ്രദേശം | New York City |
| ഭാഷ | English |
| വെബ് സൈറ്റ് | www.architecturaldigest.com |
| ISSN | 0003-8520 |

1920-ൽ അമേരിക്കയിൽ തുടങ്ങിവെച്ച ഒരു ആർക്കിടെചറൽ മാസികയാണ് ആർക്കിടെക്ചുറൽ ഡൈജെസ്റ്റ്. ഈ മാസികയുടെ പേരിൽ ആർക്കിടെക്ചർ ഉണ്ടെങ്കിലും പ്രധാനമായും ഇന്റീരിയർ ഡിസൈനാണ് ഇതിലെ പ്രതിപാധ്യവിഷയം. കോണ്ടെ നാസ്റ്റ് എന്ന കമ്പനിയാണ് ഈ മാസിക പ്രസിദ്ധീകരിക്കുന്നത്.

## അവലംബം
# ഓപ്പൺസ്ട്രീറ്റ്മാപ്പ്

**ഇംഗ്ലീഷ് വിലാസം**

ഓപ്പൺസ്ട്രീറ്റ്മാപ്പ്|  |
| ഓപ്പൺസ്ട്രീറ്റ്മാപ്പിൽ തിരുവനന്തപുരം നഗരം |
| യു.ആർ.എൽ. |  |
| മുദ്രാവാക്യം | The Free Wiki World Map |
| വാണിജ്യപരം? | No |
| സൈറ്റുതരം | Collaborative mapping |
| രജിസ്ട്രേഷൻ | required for contributors |
| ഉടമസ്ഥത | OpenStreetMap Community |
| നിർമ്മിച്ചത് | Steve Coast |
| തുടങ്ങിയ തീയതി | (2004-07-01)ജൂലൈ 1, 2004 |

വിക്കിപീഡിയ പോലെ പ്രതിഫലേച്ഛ ആഗ്രഹിക്കാത്ത ഒരുപറ്റം ആളുകൾ ചേർന്ന് നിർമ്മിക്കുന്ന ഓൺലൈൻ ഭൂപടസം‌വിധാനമാണ് *ഓപ്പൺസ്ട്രീറ്റ്മാപ്*( ആർക്കും കൂട്ടിചേർക്കലുകൾ നടത്തി സൗജന്യമായി പുനരുപയോഗിക്കാനും, അതുവഴി പ്രാദേശിക ഭൂപടവും അതിനെക്കുറിച്ചുള്ള ചെറുവിവരങ്ങൾ ലഭ്യമാക്കാനും ഓപ്പൺസ്ട്രീറ്റ്മാപ്പ് വഴിയൊരുക്കുന്നു. .

## ചരിത്രം

2004 ജൂലൈയിൽ സ്റ്റീവ് കോസ്റ്റ് ആണ് ഓപ്പൺസ്ട്രീറ്റ്മാപ്പ് ആരംഭിച്ചത്. 2006 ഏപ്രിൽ വരെ ഇതിന്റെ പ്രവർത്തനം വളരെ മന്ദഗതിയിലായിരുന്നു. അതേ വർഷം ഏപ്രിലോടെ ഈ പദ്ധതിയുടെ പ്രവർത്തനം വേഗത്തിലാക്കുക, ഏവർക്കും ഉപയോഗിക്കാൻ തക്കവണ്ണം ഒരു ഭൂപടം നിർമ്മിക്കുക എന്നീ ലക്ഷ്യങ്ങളോടെ ഓപ്പൺസ്ട്രീറ്റ്മാപ്പിന്റെ പ്രവർത്തനം ഒരു ഫൗണ്ടേഷൻ ഏറ്റെടുത്തു. 2006 ഡിസംബറിൽ യാഹൂ കോർപ്പറേഷൻ മാപ്പ് തങ്ങളൂടെ നിർമ്മാണത്തിലുള്ള ഏരിയൽ ഫോട്ടോഗ്രഫിയുടെ പിന്നാമ്പുറത്തിൽ ഓപ്പൺസ്ട്രീറ്റ്മാപ്പ് ഉപയോഗിക്കുമെന്നറിയിച്ചു. 2007 ഏപ്രിലിൽ ഓട്ടോമേറ്റീവ് ഡിജിറ്റൽ ഡേറ്റ എന്ന സംഘടന നെതർലാന്റിലെ മുഴുവൻ റോഡുകളുടേയും ഇന്ത്യയിലേയും ചൈനയിലേയും പ്രധാന റോഡുകളുടേയും വിവരങ്ങൾ ഓപ്പൺസ്ട്രീറ്റ്മാപ്പിന് കൈമാറി. 2007 ജൂലൈയിൽ ആദ്യത്തെ ഓപ്പൺസ്ട്രീറ്റ്മാപ്പ് സംഗമം നടത്തിയപ്പോൾ 9000 ഉപയോക്താക്കൾ പങ്കെടുക്കുകയും ഈ പദ്ധതിയുടെ പങ്കാളികളായി ഗൂഗിൾ, യാഹൂ, മൾട്ടിമാപ്പ് എന്നീ സാങ്കേതിക ഭീമന്മാർ എത്തുകയും ചെയ്തു. 2007 ഓഗസ്റ്റിൽ ഓപ്പൺഏരിയൽമാപ്പ് എന്നൊരു പദ്ധതി സ്വതന്ത്രാവകാശമുള്ള ഭൂപടനിർമ്മാണത്തിനായി രൂപീകരിച്ചു. 2007 ഡിസംബറിൽ ഓക്സ്ഫോർഡ് സർ‌വ്വകലാശാല തങ്ങളുടെ വെബ്‌താളിൽ ഓപ്പൺസ്ട്രീറ്റ്മാപ്പ് ഉപയോഗിക്കുന്ന ഒരു പ്രധാന സ്ഥാപനമായി മാറി.

## പ്രവർത്തനം

വിക്കിപീഡിയ പോലുള്ള സ്വതന്ത്രവിജ്ഞാന സൈറ്റുകളിൽ നിന്നും പ്രചോദനമുൾക്കൊണ്ടാണ് ഓപ്പൺസ്ട്രീറ്റ്മാപ്പ് നിർമ്മിച്ചിരിക്കുന്നത്. ഡിജിറ്റൽ ഭൂപടങ്ങളായ ഗൂഗിൾ മാപ്പ്സ്, യാഹൂ മാപ്പ്സ്, ബിംഗ് മാപ്പ്സ് എന്നിവപോലെ ഓപ്പൺസ്ട്രീറ്റ് മാപ്പും മറ്റൊരു സോഫ്റ്റ്വെയറിന്റേയും സഹായമില്ലാതെ വെബ്‌ ഗമനോപാധികളിൽ തന്നെ തുറക്കാം. ഇവിടെയും തിരുത്തുക എന്നൊരു ബട്ടൺ ഉണ്ട്. കൂടാതെ ഇതുവരെ നടത്തിയ തിരുത്തലുകളുടെ നാൾ‌വഴിയും സൂക്ഷിച്ച് വയ്ക്കുന്നുണ്ട്. ഓരോ പ്രദേശത്തെയും കുറിച്ച് ജി.പി.എസ്സ് (ഗ്ലോബൽ പൊസിഷനിങ്ങ് സിസ്റ്റം - G.P.S) ഉപകരണങ്ങളിൽ നിന്നോ, മറ്റു അറിവുകളിൽ കൂടിയോ ലഭിക്കുന്ന വിവരങ്ങൾ ഉപയോഗിച്ചാണ് ഭൂപടങ്ങൾ നിർ‌മ്മിക്കുന്നത്. ഇതുപയോഗിച്ച് നിർമ്മിച്ച ചിത്രങ്ങളെല്ലാം ക്രിയേറ്റീവ് കോമൺസ് ആട്രിബ്യൂഷൻ ലെയറ് എലൈക്ക് 2.0 പ്രകാരം ഡൗൺലോഡ് ചെയ്യാം. അംഗീകൃത ഉപയോക്താക്കൾക്ക് ജി.പി.എസ്സ് ട്രാക്ക് ലോഗുകൾ വഴി വിവരങ്ങൾ അപ്‌ലോഡ് ചെയ്യാനും തിരുത്തലുകൾ നടത്താനും കഴിയും.

## അവലംബം

## പുറമെ നിന്നുള്ള കണ്ണികൾ

* www.openstreetmap.org - Project page
* OpenStreetMap Foundation
* Project Wiki
* geo.topf.org Archived 2009-01-16 at the Wayback Machine online-comparison between Google and OpenStreetMap
* OpenSource navigation system
* walking-papers.org Archived 2010-01-22 at the Wayback Machine Print maps, draw on them, scan them back in to improve map coverage
# ആർതർ മില്ലർ

**ഇംഗ്ലീഷ് വിലാസം**
പ്രദർശിപ്പിക്കുക

| ആർതർ മില്ലർ |
| --- |
|  |
| തൊഴിൽ | നാടകകൃത്ത്, |
| ദേശീയത | അമേരിക്കൻ |
| പഠിച്ച വിദ്യാലയം | മിഷിഗൻ സർവ്വകലാശാല |
| ശ്രദ്ധേയമായ രചന(കൾ) | *Death of a Salesman*, *The Crucible and A View From The Bridge* |
| അവാർഡുകൾ | പുലിസ്റ്റർ പുരസ്കാരം (1949), Kennedy Center Honors (1984) |
| പങ്കാളി | Mary Slattery (1940–1956) Marilyn Monroe (1956–1961) Inge Morath (1962–2002) |
| ബന്ധുക്കൾ | Joan Copeland (sister) Kermit Miller (brother) Rebecca Miller (daughter) Daniel Day-Lewis (son-in-law) |

പ്രശസ്ത അമേരിക്കൻ നാടകരചയിതവും എഴുത്തുകാരനുമായിരുന്നു **ആർതർ മില്ലർ**(ഒക്ടോബർ 17, 1915 – ഫെബ്രുവരി 10, 2005).1944ൽ പുറത്തിറങ്ങിയ" ദ മാൻ ഹൂ ഹാഡ് ഓൾ ദ ലക്ക് (The Man Who Had All The Luck) ആണ് ആദ്യ നാടകമെങ്കിലും "ആൾ മൈ സൺസ്" (All My Sons) എന്ന നാടകമാണ് പ്രതിഭ തെളിയിച്ചത്.ചലച്ചിത്ര നടി മർലിൻ മൺറോയായിരുന്നു ഭാര്യ.

## ജീവിതരേഖ

1915 ഒക്ടോബർ 17 ന് ന്യൂയോർക്ക് സിറ്റി ബറോയിലെ മാൻഹട്ടനിലെ ഹാർലെമിൽ അഗസ്റ്റയുടെയും (ബാർനെറ്റ്) ഇസിഡോർ മില്ലറുടെയും മൂന്ന് മക്കളിൽ രണ്ടാമനായാണ് മില്ലർ ജനിച്ചത്. ജൂതമതവിശ്വാസിയായിരുന്ന മില്ലർ പോളിഷ് ജൂത വംശജനായിരുന്നു.

## അവലംബം